पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना ने विकराल रूप धारण कर लिया है। मात्र 54 दिनों में 5312 मरीज मिले हैं। 24 घंटे में 491 नए मरीजों की शिनाख्त हुई है। जो एक दिन में मिलने वाले मरीजों की सर्वाधिक संख्या है। संक्रमण के कारण एक व्यक्ति की मौत भी हुई है। रविवार को 231 व्यक्ति को स्वस्थ होने के उपरांत डिस्चार्ज किया गया है। जिले का पॉजिटिविटी रेट बढ़कर 6.18 फीसदी हो गया है। जिले में कोरोना संक्रमण की स्थिति दिनों दिन भयावह होती जा रही है। शनिवार को 491 मरीजों की पहचान हुई । उससे एक दिन पहले शुक्रवार काे 361 मरीज मिले थे। जिले में पॉजिटिविटी रेट में लगातार वृद्धि हो रही है। डीएम ने बताया कि शनिवार को 491 मरीज की पहचान हुई है। 491 नए मरीज मिलने से कोरोना की दूसरी लहर में संक्रमित होने वालों की संख्या बढ़कर 5312 हो गई है। हालांकि दूसरी लहर में संक्रमित होने वालों में 2691 व्यक्तियों ने कोरोना को पराजित भी किया है। 25 व्यक्ति को बेहतर इलाज के लिए मधेपुरा मेडिकल कॉलेज रेफर किया गया है जबकि 14 व्यक्ति की मौत हो चुकी है। रविवार को जिले में सक्रिय मरीजों की संख्या बढ़कर 2582 हो गई है। जिसका होम आइसोलेशन एवं डेडिकेटेड कोविड हेल्थ केयर सेंटर में इलाज चल रहा है।
जिले में कुल 623 सक्रिय कंटेनमेेंट जोन बने हैं
जिले में कुल 623 सक्रिय कंटेनमेंट जोन है जिसमें शहरी क्षेत्र में 287 एवं ग्रामीण क्षेत्र में 336 है। टीकाकरण कार्यक्रम का जिक्र करते हुए डीएम ने कहा कि शनिवार को 1189 लोगों को प्रथम डोज का एवं 868 लोगों को दूसरे डोज का टीका लगाया गया। जिलेवासियों से अपील करते हुए उन्होंने कहा कि अगर किसी को सर्दी, खांसी, बुखार की शिकायत हो तो वे अविलंब निकटतम स्वास्थ केंद्र पर जाकर कोरोना की जांच करा लें। ससमय जांच आवश्यक है। जांच कराने पर पता चल जाएगा कि लक्षण कोरोना के है या नहीं।
पिछले सात दिन का बढ़ता कोरोना पॉजिटिविटी ग्राफ
25 अप्रैल 4.52 फीसदी
26 अप्रैल 4.71 फीसदी
27 अप्रैल 4.93 फीसदी
28 अप्रैल 5.25 फीसदी
29 अप्रैल 5.25 फीसदी
30 अप्रैल 5.78 फीसदी
1 मई 6.18 फीसदी
कहां कितने लिए गए जांच के लिए सैंपल
रविवार को सदर अस्पताल में 506 सैंपल की जांच में 76 का रिपोर्ट पॉजिटिव आई है। जबकि अनुमंडल अस्पताल सिमरी बख्तियारपुर में 107 सैंपल की जांच में 27, सीएचसी नवहट्टा में 137 सैंपल की जांच में 37, सीएचसी सौर बाजार में 151 सैंपल की जांच में 35, सीएचसी सलखुआ में 88 सैंपल की जांच में 24, सीएचसी महिषी में 80 सैंपल की जांच में 18, पीएचसी कहरा में 180 सैंपल की जांच में 26, पीएचसी बनमा इटहरी में 54 सैंपल की जांच में 19, पीएचसी पंचगछिया में 158 सैंपल की जांच में 48, पीएचसी सोनवर्षा में 80 सैंपल की जांच में 15, शहरी प्राथमिक स्वास्थ केंद्र नियामत टोला में 124 सैंपल की जांच में 17, शहरी प्राथमिक स्वास्थ केंद्र सहरसा बस्ती में 125 सैंपल की जांच में 39 मरीज मिले हैं।
कैरेज विभाग में तैनात महिला रेलकर्मी की कोरोना से हुई मौत
सहरसा | कोरोना संक्रमण से रेल कर्मचारियों की मौत का आंकड़ा दिन प्रतिदिन बढ़ता ही जा रहा है। सहरसा जंक्शन कैरेज विभाग के एमसीएम पद पर तैनात एक महिला रेल कर्मचारी की करोना से मौत हो गई। वे बीते पांच दिनों से मधेपुरा के एक निजी अस्पताल में भर्ती थी। मृतक यशोदा देवी पिछले 12 वर्ष से सहरसा जंक्शन पर कार्यरत थी। जबकि एक सप्ताह पहले ही सहरसा जंक्शन पर तैनात कमर्शियल सुपरवाइजर की मौत कोरोना से हो चुकी है। वही रेल मंडल में अब तक 233 कोरोना संक्रमित पाए गए है। जबकि अब तक समस्तीपुर रेल मंडल में कुल सात रेलकर्मियों की मौत हो चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva hin_Deva bho_Deva hin_Deva zho_Hant eng_Latn